32003D0073
L 027/31
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 30 януари 2003 година
за изменение на Решение 97/468/ЕО по отношение на включването на предприятия от Естония и от Намибия във временните списъци на предприятия от трети страни, от които държавите-членки разрешават вноса на месо от дивеч
(нотифицирано под номер С(2003) 333)
(текст от значение за ЕИП)
(2003/73/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Решение 95/408/ЕО на Съвета от 22 юни 1995 г. относно условията за съставяне за преходен период на временни списъци на предприятия от трети страни, от които държавите-членки могат да внасят някои продукти от животински произход, рибни продукти или живи двучерупчести мекотели (1), последно изменено с Решение 2001/4/ЕО (2), и по-специално член 2, параграфи 1 и 4 от него,
като има предвид, че:
(1)
Временни списъци на предприятия от трети страни за производство на месо от дивеч са били съставени с Решение 97/468/ЕО на Комисията (3), последно изменено с Решение 2002/672/ЕО (4).
(2)
Естония и Намибия са изпратили списъци на предприятия за производство на месо от дивеч, за които компетентните органи удостоверяват, че спазват правилата на Общността.
(3)
Тъй като все още не са извършвани инспекции на място, вносът от тези предприятия не се облагодетелства от съкратени физически проверки в съответствие с член 2, параграф 4 от Решение 95/408/ЕО.
(4)
Решение 97/468/ЕО следва бъде съответно изменено.
(5)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Приложението към Решение 97/468/ЕО се изменя в съответствие с приложението към настоящото решение.
Член 2
Настоящото решение се прилага от 4 февруари 2003 г.
Член 3
Адресати на настоящото решение са държавите-членки.
Съставено в Брюксел на 30 януари 2003 година.